এএফসি মহিলা এশিয়ান কাপ
এএফসি মহিলা এশিয়ান কাপ (ইংরেজি: AFC Women's Asian Cup) (পূর্বে: এএফসি মহিলা চ্যাম্পিয়নশিপ) হলো এশিয়ান ফুটবল কনফেডারেশনের (এএফসি) অন্তর্ভুক্ত মহিলা ফুটবলের জাতীয় দলগুলির অংশগ্রহণে চার বছর পর পর অনুষ্ঠিত একটি প্রতিযোগিতা। এটি এএফসি অঞ্চলে মহিলা জাতীয় দলের প্রধান ফুটবল প্রতিযোগিতা। প্রতিযোগিতাটি এশিয়ান মহিলা ফুটবল চ্যাম্পিয়নশিপ এবং এশিয়ান মহিলা চ্যাম্পিয়নশিপ হিসাবেও পরিচিত। এখন পর্যন্ত ২০ টি টুর্নামেন্ট অনুষ্ঠিত হয়েছে, বর্তমান চ্যাম্পিয়ন হলো চীন। টুর্নামেন্টটি ফিফা মহিলা বিশ্বকাপের চূড়ান্ত পর্বের জন্য এশীয় অঞ্চলের বাছাই পর্ব হিসেবেও কাজ করে।